text: Forbud mod mobiler og iPads
  17 juni 2013 kl. 14.24
  SFOen på Bakkeskolen i Kolding har indført totalforbud mod mobiltelefoner, iPads og iPods. De digitale dimser distraherer børnene fra fælles leg.
  Forbuddet er to uger gammelt. Og foreløbigt er erfaringerne gode, siger pædagogerne.
  Ledelsen på Bakkeskolen mener, at mobiler og iPads forstyrrer den fælles leg i de ofte få timer, børnene er i skolefritidsordningen. Men endnu er forbuddet ikke hel slået igennem, viste det sig under TV SYDs besøg i SFO'en.
  Heller ikke alle forældre er enige i forbuddet.
  I Esbjerg Kommune går de den stik modsatte vej. Her skal de mindste børn i dagplejen nu lege med iPads.
  - De kan lige så godt lære om de mange muligheder i den digitale verden fra barnsben, mener ide-magerne bag.
  Se mere i TV SYD nyhederne kl. 19.30.
  